บิ๊กล็อต VNG 2.36% เทรดเฉลี่ย 13.20 บ. กลุ่มผู้ถือหุ้นใหญ่ขายให้ BBL
บิ๊กล็อต VNG จำนวน 2.36% เทรดเฉลี่ย 13.20 บาท กลุ่มผู้ถือหุ้นใหญ่ขายให้ BBL เพิ่มเติมจากช่วงปลายปีที่แล้วที่ BBL ก็มีการซื้อหุ้น VNG ไปประมาณ 3 ล้านหุ้น ทำให้ BBL ถือหุ้นประมาณ 5% และเมื่อรวมกับครั้งนี้แล้วทาง BBL จะถือหุ้น VNG ประมาณ 7% 
15 ม.ค. 2559

ผู้สื่อข่าวรายงานว่า ช่วงเช้าวันนี้(15 ม.ค.)พบรายการบิ๊กล็อตหุ้น บริษัท วนชัย กรุ๊ป จำกัด (มหาชน) หรือ VNG 10 รายการ จำนวน 36,999,673 หุ้น มูลค่าซื้อขาย 488.40 ล้านบาท เทรดในราคาเฉลี่ยหุ้นละ 13.20 บาท ขณะที่เมื่อเวลา 11.37 น.หุ้น VNG อยู่ที่ 15 บาท ราคาไม่เปลี่ยนแปลง มูลค่าซื้อขาย 538.34 ล้านบาท โดยเปิดตลาดที่ 15.10 บาท ราคาขึ้นสูงสุด 15.50 บาท และราคาลงต่ำสุด 15.00 บาท
โดยแหล่งข่าวจากVNG เปิดเผยว่า รายการบิ๊กล็อต VNG จำนวน 37 ล้านหุ้น หรือคิดเป็น 2.36% ของทุนชำระแล้วที่มี 1,567.01 ล้านหุ้น มูลค่าที่ตราไว้หุ้นละ 1 บาท เป็นการทำดีลของกลุ่มผู้ถือหุ้นรายใหญ่ของบริษัทฯ เสนอขายหุ้น VNG ให้กับทางธนาคารกรุงเทพ จำกัด (มหาชน) หรือ BBL เพิ่มเติม จากช่วงปลายปีที่แล้วที่ BBL ก็มีการซื้อหุ้น VNG ไปประมาณ 3 ล้านหุ้น ทำให้ BBL ถือหุ้นประมาณ 5% และเมื่อรวมกับครั้งนี้แล้วทาง BBL จะถือหุ้น VNG ประมาณ 7%
ผู้ถือหุ้นรายใหญ่ของ VNG 3 อันดับแรก ล่าสุดเมื่อ 30 พ.ย.2558 ประกอบด้วย
          1. บริษัท เดอะ วนชัย กรุ๊ป อ๊อฟ คอมปานีส์ จำกัด  ถือหุ้น  828,218,899 หุ้น(52.85%) 
          2. ธนาคาร กรุงเทพ จำกัด (มหาชน) ถือหุ้น  52,764,912 หุ้น(3.37%)
          3. นายสมประสงค์ สหวัฒน์  ถือหุ้น  33,000,000 หุ้น(2.11%)